ಕುಟ್ಟಿಚಾತನ್ ಥೆಯ್ಯಂ

'''ಕುಟ್ಟಿಚಾತನ್ ಥೆಯ್ಯಂ ಉಂದೆನ್ ಸಾಸ್ತಪ್ಪನ್ ತೆಯ್ಯಂ ಪಂದ್‌ಲ ಲೆಪ್ಪುವೆರ್ ಉಂದು ಭಾರತದ ಕೇರಳ ರಾಜ್ಯದ ಉತ್ತರ ಭಾಗೊಡು ಆಪಿನಂಚಿನ ಥೆಯ್ಯಂ ಆದುಂಡು. ಕುಟ್ಟಿಚಾತನ್ ಥೆಯ್ಯಂಡುಪ್ಪುನ ದೇವತೆ ಕಣ್ಣೂರು ಜಿಲ್ಲೆದ ಪಯ್ಯನೂರುದ ಕಲಕಟ್ಟು ಇಲ್ಲಂನ ಬ್ರಾಹ್ಮಣ ಕುಟುಂಬೊಗು ಸಂಬಂಧ ಪಟ್ಟಿನ ಆಯಿನೆಡ್ಡಾತ್ರ ಉಂದೆನ್, ಈ ಥೆಯ್ಯಂ ನ್ ಕಲಕಟ್ಟು ಕುಟ್ಟಿಚ್ಚಾತನ್ ಪಂದ್ ಲೆಪ್ಪುವೆರ್.
ಪುರಾಣೊ
 ಶಿವ ಬೊಕ್ಕ ಪಾರ್ವತಿನ ಮಗೆ. 
ಶಿವ ಬೊಕ್ಕ ಪಾರ್ವತಿ, ವಲ್ಲುವನ್ ಬೊಕ್ಕ ವಲ್ಲುವತಿ ವೇಷ ಧಾರಿಲಾದಿಪ್ಪುನಗ, ಅಕುಲೆಗ್ ಕರುವಲ್ ಬೊಕ ಕುಟ್ಟಿಚಾತನ್ ಪನ್ಪುನ ಜೋಕುಲು ಇತ್ತೆರ್. ಅಕುಲೆಡ್ ಕಪ್ಪು ಸರೀರೊ, ಮುಂಡದ ಮಿತ್ತ್ ಪೂ ಬೊಕ್ಕ ಮೂಜಿ ಕಣ್ಣ್ ಇತ್ತ್‌ದ್ ಪುಟ್ಟಿನ ್ ಕುಟ್ಟಿಚಾತನ್ ಕಲಕಟ್ಟು ಇಲ್ಲಂ ದ್ ಜೋಕುಲು  ಇಜ್ಜಾಂದಿನ ನಂಬೂದರಿಗೆ ಕೊರಿಯೆರ್. ಅಕುಲು ಬಾಲೆನ್ ಗುರುಕುಲ ಕಡಪುಡುವೆರ್ ಅಲ್ಪ ಗುರುಕುಲೆನ ಪಾತೆರೊ ಕೇನಂದಿನ   ಕುಟ್ಟಿಚಾತನ್, ಬ್ರಾಹ್ಮಣ ಪದ್ಧತಿಗ್ ವಿರುದ್ಧವಾಯಿನ ಆಚರಣೆಲೆನ್  ಮಲ್ಪೆರೆ ಸುರು ಮಲ್ಪುವೆ. ಅಂಚನೆ  ಗುರುಕುಲೆಡ ಪ್ರಶ್ನೆದ ಮಿತ್ತ್ ಪ್ರಶ್ನೆ ಕೇನುನೆ  ಕುಟ್ಟಿಚಾತನ್‌ನ   ಪ್ರಶ್ನೆಗ್ ಉತ್ತರ ಕೊರ್ಪುನನೆ ಕಷ್ಟ ಆಪುಂಡು. ಗುರುಕುಲು ತಂಕ್ ಬಗ್ಗಂದಿನ ಕುಟ್ಟಿಚಾತನ್ ಜೋರು ಮಲ್ತ್‌ದ್ ನೋಪುವೆರ್ ಅಂಚಾದ್ ಪಗೆ ತೀರ್ಸಾಯೆರೆ ಕುಟ್ಟಿಚಾತನ್ ಗುರುಕುಲೆನ್  ಕೆರ್ದ್ ಅಲ್ಪಡ್ಡ್ ಪಿದಾಡ್ದ್ ಪೋಪೆ.
ಉಂದೆನ್ ತೆರಿನ ನಂಬೂದಿರಿ ತನ್ನ ಬುಡೆದಿ ಅತೋಲಮ್ಮಡ  ಬಡಯಿನ ಮಗಕ್ ವನಸ್ಸ್ ಕೊರೊಡ್ಚಿ ಪನ್ಪೆ."കുട്ടിച്ചാത്തന്‍ തെയ്യം". Janmabhumi. Archived from the original on 2022-02-16. Retrieved 2022-02-16. ಆಯೆ ಬಡದ್  ಪೇರ್ ಕೇನುವೆ ಆಲ್ ಕೊರ್ಪುಜಿ ಪನ್ನಗ  ಆ ಆಣ್  ಕೋಪೊಡು ಒಂಜಿ ಎರುನು ಕೆರ್ದ್ ಅವೆತ ನೆತ್ತೆರ್ ಪರ್ಪೆ. ಉಂದೆನ್ ತೂದು ಕೋಪೊಡು ನಂಬೂದಿರಿ ಕುಟ್ಟಿಚಾತಗ್ ಸೈಪುಲೆಕ್ಕ ನೋಪುವೆ   ಆಂಡ ಕುಟ್ಟಿಚಾತನ್ ಮರುಜನ್ಮ ಪಡೆಪೆ. ನಂಬೂದಿರಿ ಜಾಸ್ತಿ ಸಂಖ್ಯೆಡ್ ಬ್ರಾಣೆರೆನ್ ಲೆತ್ತೊಂದು ಬತ್ತ್‌ದ್ ಕುಟ್ಟಿಚಾತನ್‌ನ್ ಕೆರ್ದ್ ಆಯನ ಸರೀರೊನು  390 ತುಂಡುಲಾದ್ ಮಲ್ತ್‌ದ್ 21 ಹೋಮಕುಂಡೊಲೆಡ್ (ಒಂಜಿ ರೀತಿದ  ಪವಿತ್ರ ಕುಂಡ) ಸುಡ್ಪೆರ್. ಆ ಕುಂಡೊಲೆಡ್ದ್ ಮಸ್ತ್  ಕುಟ್ಟಿಚಾತನಕುಲು ಪುಟ್ಟುವೆರ್ ಬೊಕ್ಕ ಅಕುಲು ನಂಬೂದಿರಿನ ಇಲ್ಲ್ ಬೊಕ್ಕ ಮುಟ್ಟದ ಬ್ರಾಣೆರೆನ ಇಲ್ಲ್‌ಲೆಗ್ ಸೂ ಕೊರ್ಪೆರ್ . ಅಕುಲು ಉಪದ್ರ ತಡೆಯೆರಾವಂದೆ ಕುಟ್ಟಿಚಾತನ್‌ನ್ ಥೆಯ್ಯಂ ದ ರೂಪೊಡು ಪೂಜೆ ಮಲ್ಪೆರೆ ಸುರು ಮಲ್ಪುವೆರ್ . ಉಂದು ಕುಟ್ಟಿಚತನ್ ಥೆಯ್ಯಂ'''ನ  ಪುರಾಣ.

 ನಂಬೂದಿರಿನ  ಮಗೆ 
ಕುಡೊಂಜಿ ಕಥೆತ ಪ್ರಕಾರ ಕುಟ್ಟಿಚಾತನ್ ನಂಬೂದಿರಿ ಬೊಕ್ಕ ಇಲ್ಲ್‌ದ ಬೇಲೆದಾಲ್ (ಅಡಿಪುನ ) ತಿರ್ತ ಜಾತಿದ ಪುಲಯ ಪೊಂಜೆನ ಸಂಬಂಧೊಡು ಪುಟ್ಟಿನ ಬಾಲೆ ."ബുദ്ധമതവും കുട്ടിച്ചാത്തൻ തെയ്യവും തമ്മിലുള്ള ബന്ധം! വീഡിയോ കാണാം". Samayam (in Malayalam). The Times of India. Archived from the original on 2022-02-01. Retrieved 2022-02-16. ಮರ್ಯಾದಿಗ್ ಅಂಜಿನ ಬಂಜಿನ ಪೊಂಜೊವು ತಾನ್ ಕಲ್ಲ್‌ದ  ಕೋಣೆದುಲಯಿ ಬೀಗ ಪಾಡೊಂದು ಇತ್ತ್‌ದ್ ಬೊಕ್ಕ ಪೆದ್ದಿ ಬೊಕ್ಕ ಆಣ್ ಬಾಲೆನ್ ಗುಟ್ಟುಡು  ಕೋಣೆಡ್ ಬಳಪಾದ್ ಮಲ್ಲೆ ಮಲ್ತಲ್ . ಆ ಆಣ್ ಅಲ್ಪ ಮಲ್ಲೆ ಆವೊಂದು  ಇಲ್ಲ್‌ಡ್ದ್ ಅರಿ ಬಾರ್ ಕಂಡ್‌ದ್   ತಿರ್ತ ಜಾತಿದ ಬಡವೆರೆಗ್ ದಾನ ಮಲ್ತೊಂದಿತ್ತೆ  ಪನ್ಪಿ ಕಥೆಕುಲುಲ ಉಂಡು.

ಕುಡೊಂಜಿ  ಕಥೆತ  ಪ್ರಕಾರ ಕುಟ್ಟಿಚಾತನ್ ನಂಬೂದಿರಿ ಬೊಕ್ಕ ತಿರ್ತ ಜಾತಿದ ಪೊಂಜೆಗ್ ಪುಟ್ಟಿನ ಬಾಲೆ. ಅಕ್ರಮ ಸಂಬಂಧದ ಮಗೆ ಆದ್ ಪುಟ್ಟಿನ  ಕಾರಣ, ಆ ಮಗೆ  ಅಮ್ಮೆರೆನ ಪೋಡಿಗೆ ಇಜ್ಜಾಂದೆ. ಒಟ್ರಾಸಿ ಬಲತಿನೆಡ್ಡಾತ್ರ  ಲೂಟಿದ ಕಂಡೆ ಆದಿಪ್ಪುವೆ. ಒರ, ಬಾಜೆಲ್‌ಡ್  ನೀರ್ ಕೇನ್ದಾನಗ  ಜನೊಕುಲು ನೀರ್  ಕೊರಂದೆ ಅವಮಾನ ಮಲ್ಪುವೆರ್. ಕೋಪ ನೆತ್ತಿಗೇರಿನ ಕುಟ್ಟಿಚಾತನ್ ತನ್ನ ಬಾಜೆಲ್ ಕಮ್ಮಿ ಮಲ್ಪೆರೆ ಎರುನು ಕೆರ್ದ್ ನೆತ್ತೆರ್ ಪರಿಯೆ ಅಲ್ಪಡ್ದ್ ಪಿದಾಡ್ದ್  ವಡಕರ ಕುಟ್ಟೋತ್ ಮುಖಾಂತರ ಲೋಕನಾರ್ಕವು ಬತ್ತ್‌ದ್ ಸೇರಿಯೆ.

ಉಲ್ಲೇಕೊ